Per Karlsen

Per Karlsen (født 9. april 1935 i Tønsberg, død 26. mars 2005 i Bergen) var en norsk offiser i Luftforsvaret. Han utmerket seg i 1963 og 1964 ved innsats for FN i Den demokratiske republikken Kongo.

Karlsen fikk opplæring som jagerflyger og var senere instruktør ved Luftforsvarets flygeskole på Værnes.«Fra krig til miljø», Bergens Tidende, 8. april 1995, s. 47. Han deltok i det norske helikopterstyrkebidraget i FN-styrken ONUC i Kongo, utstasjonert fra juli 1960.Ola K. Christensen og Dag Leraand: Med FN i fredens tjeneste, Oslo: Gazette bok, 1995, s. 91–92. Karlsen ble i 1964 gjort til ridder av St. Olavs OrdenNorges Statskalender 1986 s. 556. for å ha reddet, i lag med Olav Johansen, mer enn 100 personer under dramatiske omstendigheter i Kongo i 1963 og 1964.Bjørn Asle Nord  «De glemte redningsheltene», bt.no, 11. november 2012, besøkt 12. november 2012.Bjørn Asle Nord & Jo Hjelle «Kristian visste ikke hvilket helvete faren Per opplevde i Kongo», bt.no, 11. november 2012, besøkt 12. november 2012. Redningsinnsatsen vakte internasjonal oppmerksomhet og ble berømmet i et brev fra USAs president Lyndon B. Johnson.«Nordmenns  bragd i Kongo», Aftenposten, aftenutgaven 19. mars 1964, s. 6.

Senere var Karlsen fem år i Etiopia. Han var også med ved forberedelsene til Thor Heyerdahls ekspedisjoner «Ra» og «Ra II».

 Referanser 

Kategori:Offiserer i Luftforsvaret
Kategori:Riddere av St. Olavs Orden
Kategori:Personer fra Tønsberg kommune